Isigidimi Sama- Xosa

Ipepa Lama-Xosa
Lenyanga.

Pambili nto zak’wetu!

Lihlaulelwa 5s. ngonyaka
kwase kuqaleni.

Vol XIV.

LOVEDALE, SOUTH AFRICA, DECEMBER 1, 1884.

No. 185.

 Isigidimi Sama-Xosa

*NGOM-VULO, DECEMBER* 1, 1884

KU BAFUNDI BE *SIGIDIMI.*

Kuluvuyo ukulaneka elale nyanga ipepa, ilelesibini pantsi kolaulo olutsha. Sitemba ukuba lokolisa nalo nje ngele nyanga edluleyo, esiva ukuba kumacalana onke liwuxwilile umzi. Siboniswe umgca wencwadi ebivela komnye wabapakamileyo ekulusebenzeleni uhlanga, nakuba engemnyama ngebala, okwa ngumfundi waso, usiti,—“ Sekuli- “ xesha sagqibelayo ukundileka *Isigidimi* nje ngoko sibe “ njalo esi sika November.” Ngumnqweno wetu

ukuba sisigcine kweso similo, singabi yinkundla yalapo kungcikivwanwa kona; koko ibe kulapo kofunyanwa mdaba ezinefa, nezine lungelo kuma kowetu nje ngoko sesike satsho. Sibacela ke ngoko ukuba bayinakane londawo ababaleli betu ukuti nabo umpunga wolu hlobo bangahlukani nawo endabeni, nasentetweni abasukuba befuna ukuzitumela kuti.

Pakati kwezinye indaba esizanekayo kule nyanga, songezelela indawo ye “ Zifundo ze Sabata,” esingatandabuziyo ukuba oku kobulelwa luninzi lwabafundi betu. Sikumbule kanjako ukuba abanye basebenza nzima imini yonke bagoduke bediniwe, ekuti xa umntu adiniweyo njalo angatandani nezifundo eziya kumyoba okunye. Ngoko sohlala sishiya umhlati wa “Mabalana Ahlekisayo,”—esinga ungebi yindawo ye “Mpawana” zocuku—lamabali angapandle ke wona kwe zizimbi indaba ezinefa; ukwenjenje sincedisa ukucombulula umzimba, nobucbpo bomzalwana lowo udiniweyo,—kuba akuko ’nto ifana nentsini eveliswa ludaba oluyolileyo ukupelisa ubunzima obunje ngobu sitete ngabo.

Kute ngenxa yobuninzi bencwadi esizamkeleyo kwafuneka sikete ukufaka ezingati zingangenanga kwesi *Sigidimi* zilahlekane nencasa yazo kwesizayo. Site sasiswela ngoko isituba kule nyanga sokulugqibela u “Tyelelo e Kapa” nje nge dinga letu. Bosixolela abafundi betu ukuba silwenze umbeko kwakona. Abo balunxanelweyo kakulu, bekwazi ukufunda isi Ngesi, bolufumana kwi *Christian Express* yale nyanga apo acelwe umninilo ukuba alushicilele kona yi Lovedale Literary Society awalufunda kuyo nge 31 ku October. Isiko elihle lakowetu kukuti owase kaya, ashenxele owase mzini indawo, xa kuxakekileyo.

Ukuba sipile ukude siyibone inyanga ye *“Nibidyala”* ka 1885, sitembisa ukubanika uhlwati oluyole kunene lwe *Sigidimi* abafundi betu. Awu! kanene asiyi kubuye sibonane nawe, mfundi, ngalonyaka ’mdala wa 1884. Bota ke, mhlobo; yanga i Kri’stmesi yawo ingakuyolela; utanyusanqelwe kukuvela kwalowo ’mtsha we 1885. Bota ! Hlala kantle.

 I LOVEDALE INSTITUTION.

Esisikolo siya kuvalwa ngolwe Sitatu ngo 17 ku December. Umvi wezikolo, u Mr. Ely, ulindelwe pambi kwelo xesha. Amabaso anikwa abapumeleleyo ekupeleni konyaka ayakwabiwa mhla kupunywayo.

UBIWO.

Kumacalana onke kuvakala isikalo esikulu kunene ngokubiwa kwempahla. Amafama akala ngokuti zimka ngashumi yonke imihla. Ati yinto efuti ukumka kwamashumi amatatu namane. Ubungakanana bobiwo buyoyikeka; kuba, banga bangaqonda bonke, ukuba akubelwa bona abeLungu bodwa. Nabantsundu bakala kwangasik'alo sinye. Kwezinye indawo amadoda akasalali ezindlwini. Bahleli ngamaxala nabanezisele. Akuko mntu ungo wase kaya. Ukutsho ke noko asiteti kona ukuti yonke lempahla kutiwa ibiwe, isukuba ibiwe okunene. Ipepa lase Qonce labe Lungu libalisa ngendoda eyahlangana namapolisa ifuna igusha awati um-Lungu wayo ezilahlekileyo zmgapezu kwamashumi amabini; waye lomfo esiti yena uyazi ukuba azilahlekanga noko kutshiwoyo. Ate amapolisa aya kulo Mlungu, abuza ukuba zide zafika na, walandula, ati makaye kuzibala ; baza bakubala bafumana zizonke! Sikolwa ukuba zininzi imbali zolo luhlobo ezingenziwayo. Kunjalo nje yinto ekoyo nokulahleka, nakuba ngoku isel’isiti yonke igusha engabonakaliyo ibe ibiwe. Kekaloku nakuba singakolwa ukuba sakuba ibiwe yonke into ekutiwa ayiko, siya nq'ina kona ukuba ubusela asinto ibubo nabo, siyabona ukuba busaya bukula ngokukula; kuba akuko nto kabani ihlonitshwayo; bade abanye batate nempahla yendwendwe, zindwendwele bona.

Kekaloku isizatu solu lubo lungaka yintonina? Kudala bekusiti kungaman’ ukumka amaqela empahla, kube kuza kubakb imfazwe. Kungaba na kusetyenzelwa yona ngolu lubo? Siti tina ngokusemhlotsheni akuko ’nto iyilonto. Imfazwe kuzo zonke ezi zangapbnoshono kwe Nciba akuko bani ontsundu oyipup'ayo nokuyipupa. Singanq'ina ukuba kunjalo nakwizizwe ezipakati kwe Nciba no Mtata. Yinto engati nokuba iyavela, ibahlele abantu abantsundu bebengajonge kuyo; kube kungekb nento yokuyilungiselela. Makufunwe zizatu zimbi zolu lubo kungabikb bani ucinga ngemfazwe. Abantu bakowetu siyabalandulela kanye kona kwelo cala.

Abalanda umkondo wembangeli yolu lubo sikolwa ukuba nganeno apa kwe Nciba baya kuwufumana mayela nendawo ezimbini. Eyokuqala neyona ise ite ngoku yapumelela Yindlala Baninzi abangati abaqondi ukuba kuyalanjwa ngumzi wakowetu. Lomnyaka asikuko nokuba unzitna ebantwini; kunjalo nje ingekb kakuhle nento yokuzinceda, kuba kaloku inkomo zib'uqwe lilanga nangamaqwa; neqaqobana eliseleyo alinamsebenzi ngenxa yokungabi namali kwazo, Bako abasebelala ngamanzi. Impahla enje nge gusha nenkomo zibelwa ukuya kunceda usapo. Kulinywa nje yinkohla kwabanye, abanaso nesikotile sembewu. Buhlunyiswa yilonto ubusela. Yiyo nebangela ukoyikela ukuba kule itwasayo inyanga kokukbna buya kukula; kuba kambe kuti bantsundu imihla yembandezelo lixesha lokuhlakula.

Isizatu sesibini esikulu esibangela olu lubo kukwanda ko Bunxila. Siyabacela bonke abanamagunya, nezwi pakati kwalo mzi wase Mlungwini ukuba basipaule esi sizatu. Ilanga libafumana abantu bebe zibubisile nabo ngokwabo, imizi yabo bayitshabalalisela etywaleni. Kunjalo nje awakowetu amanxila akaqabukeli emsebenzini axele awabe Lungu. Abantu abaselayo pakati kwetu ngamatshafutshafu atanda ukuba makuti xa kungekabikb igilasi emlonyeni kube kumi inqawa, aze akukulelwa linxano asuke aye kuba. Ngenxa yoselo asilindele ukuba olu